
Α ΠΟΦΑΣΕ ΙΣ 

Αριθμ. 54385 (1) 

Έγκριση Κανονισμού Προπονητών Ράγκμπυ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 


α. Του α.ν. 397/1968 «Περί επανασυστάσεως της Γε¬ 


νικής Γραμματείας Αθλητισμού και των αρμοδιοτήτων 
αυτής». 

β. Το άρθρο 31 παρ. 9 του ν. 2725/1999 (ΦΕΚ 121/17.6.1999) 
«Ερασιτεχνικός και Επαγγελματικός αθλητισμός και 
άλλες διατάξεις». 

γ. Του π.δ. 77/1985 (ΦΕΚ 28/Α'/1.3.1985) «Οργανισμός 
της Γ ενικής Γ ραμματείας Αθλητισμού». 

2. Του π.δ. 63/21.4.2005 (ΦΕΚ 98/Α722.4.2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

3. Την υπ’ αριθμ. 133/24.3.2004 (ΦΕΚ 527/Β724.3.2004) 
απόφαση του Πρωθυπουργού και Υπουργού Πολιτισμού 
«περί ανάθεσης άσκησης αρμοδιοτήτων στην Αναπλη¬ 
ρωτή Υφυπουργό Πολιτισμού Φάνη - Πάλλη Πετραλιά 
και στους Υφυπουργούς Γεώργιο Ορφανό και Πέτρο Τα- 
τούλη όπως διορθώθηκε με το ΦΕΚ 558/Β72.4.2004». 

4. Το υπ’ αριθμ. 87/31.8.2005 έγγραφο της Ε. Ο. Ρά¬ 
γκμπυ με το οποίο υποβλήθηκε ο κανονισμός προπο¬ 
νητών. 

5. Το υπ’ αριθμ. 78/21.9.2005 πρακτικό της Επιτροπής 
Ελέγχου καταστατικών αθλητικών Ομοσπονδιών, νο¬ 
μιμότητας κανονισμών αθλημάτων ομοσπονδιών και 
έκδοσης κανονισμών προπονητών για κάθε άθλημα, 
αποφασίζουμε: 

Αρθρο 1 

ΠΡΟΫΠΟΘΕΣΕΙΣ ΑΣΚΗΣΗΣ ΕΠΑΓΓΕΛΜΑΤΟΣ ΠΡΟΠΟ¬ 
ΝΗΤΗ ΚΑΙ ΔΙΑΔΙΚΑΣΙΑ ΧΟΡΗΓΗΣΗΣ ΑΔΕΙΑΣ ΑΣΚΗΣΗΣ 
ΕΠΑΓΓΕΛΜΑΤΟΣ 

1. Το επάγγελμα του προπονητή ράγκμπυ στην Ελλά¬ 
δα έχουν το δικαίωμα να ασκήσουν όσοι είναι κάτοχοι 
άδειας ασκήσεως επαγγέλματος που χορηγείται από 
τη Γ ενική Γ ραμματεία Αθλητισμού (Γ.Γ.Α.) . 

2. Οι νόμιμα ασκούντες το επάγγελμα του προπονητή 
ράγκμπυ στην Ελλάδα σύμφωνα με τα οριζόμενα στο 
άρθρο 31 παρ. 1 και 2 του ν. 2725/1999, όπως αυτός ισχύ¬ 
ει, και τον παρόντα κανονισμό υπάγονται στις διατάξεις 
του Κανονισμού αυτού. 

3. Για τη χορήγηση της ειδικής άδειας άσκησης του 
επαγγέλματος του προπονητή ράγκμπυ απαιτείται: 

α) Δίπλωμα σχολής προπονητών Γ.Γ.Α., 

β) αντίγραφο ποινικού μητρώου, που να αποδεικνύει 
ότι δεν υφίσταται τελεσίδικη καταδίκη για τα αδικήματα 
που αναφέρονται στις περιπτώσεις β' και γ' της παρ. 1 
του άρθρου 3 ν. 2725/1999 όπως αυτός ισχύει, 

γ) πιστοποιητικό της αρμόδιας εισαγγελικής αρχής, που 
να βεβαιώνει ότι δεν εκκρεμεί ποινική δίωξη για τα αδι¬ 
κήματα της περ. β' και γ' της παραγράφου 1 του άρθρου 
3 του ν. 2725/1999 όπως αυτός ισχύει, 

δ) πιστοποιητικό υγείας από τις υγειονομικές επι¬ 
τροπές των οικείων Νομαρχιακών Αυτοδιοικήσεων του 
Εθνικού Συστήματος Υγείας, 

ε) καταβολή παράβολου εκατόν σαράντα επτά (147) 
ευρώ, εκδιδόμενο από την Εθνική Τράπεζα της Ελλά¬ 
δας, το ύψος του οποίου μπορεί να αναπροσαρμό¬ 
ζεται με απόφαση του αρμόδιου για τον αθλητισμό 
Υπουργού. 

4. Για όσους κατέχουν πτυχίο ή δίπλωμα αναγνωρι¬ 
σμένων σχολών προπονητών του εξωτερικού ή άλλων 
αναγνωρισμένων σχολών της ημεδαπής, απαιτείται και 
γνώμη για την ισοτιμία, της πενταμελούς επιτροπής που 
λειτουργεί στην έδρα του Ελληνικού Κέντρου Αθλητικής 
Έρευνας και Τεχνολογίας (Ε.Κ.Α,Ε.Τ.) σύμφωνα με τις 
ειδικότερες ρυθμίσεις της παρ. 3 του άρθρου 31 του ν. 
2725/1999 και μέχρι να λειτουργήσει η ανωτέρω πεντα¬ 
μελής Επιτροπή, της Επιτροπής ισοτιμιών της παρ. 22 
του άρθρου 135 του ν. 2725/1999 όπως αυτός ισχύει. 

Αρθρο 2 

ΟΡΟΙ ΠΡΟΣΛΗΨΗΣ ΑΛΛΟΔΑΠΩΝ ΠΡΟΠΟΝΗΤΩΝ 

1. Επιτρέπεται η πρόσληψη αλλοδαπού προπονητή από 
τους συλλόγους αποκλειστικά για την ομάδα τους. 

2. Γ ια την πρόσληψη αλλοδαπού προπονητή, απαιτείται 
έγκριση της Γ.Γ.Α. που χορηγείται εφόσον ο αλλοδαπός 
συγκεντρώνει τις εξής αθροιστικά προϋποθέσεις: 

α) Είναι κάτοχος νόμιμου τίτλου σπουδών προπονητή 
ράγκμπυ. 

β) Ηλικία όχι ανώτερη των εξήντα πέντε (65) ετών. 

γ) Υποβάλει δήλωση με την οποία δηλώνει ότι απο¬ 
δέχεται ανεπιφύλακτα τις διατάξεις του παρόντος 
κανονισμού και ότι το υποβαλλόμενο στη Γ.Γ.Α. ιδιω¬ 
τικό συμφωνητικό πρόσληψής του είναι το μόνο που 
αναγνωρίζει, συνομολογεί και αποδέχεται έναντι της 
Ρ.Ι.Β.Α. ή οποιαδήποτε άλλης αρχής στην Ελλάδα και 
το εξωτερικό. 

3. Η έγκριση της Γ.Γ.Α. για την πρόσληψη αλλοδαπού 
προπονητή από σύλλογο, παρέχεται υπό τον όρο ότι οι 
τυχόν συνεργάτες του θα είναΓΕλληνες προπονητές. 

4. Στις διατάξεις των ανωτέρω παραγράφων του πα¬ 
ρόντος άρθρου δεν υπάγονται οι προπονητές υπήκο¬ 
οι κρατών - μελών της Ευρωπαϊκής Ένωσης, για τους 
οποίους ισχύουν και εφαρμόζονται οι διατάξεις των 
ημεδαπών προπονητών (Ελλήνων υπηκόων). 

Άρθρο 3 

ΣΧΕΣΗ ΠΡΟΠΟΝΗΤΩΝ Ή ΑΘΛΗΤΙΚΩΝ ΣΩΜΑΤΕΙΩΝ 

1. Κάθε προπονητής συμβάλλεται υποχρεωτικά εγ- 
γράφως με τον αθλητικό φορέα στον οποίο παρέχει τις 
υπηρεσίες του με πλήρη, μερική ή περιοδική απασχό¬ 
ληση εξαρτημένης εργασίας ή παροχής ανεξάρτητων 
υπηρεσιών. Η σχετική σύμβαση, για να είναι έγκυρη, 
απαιτείται να κατατεθεί και να θεωρηθεί από την αρ¬ 
μόδια Δ.Ο.Υ. 

2. Σε περίπτωση ανόδου σωματείου σε ανώτερη κα¬ 
τηγορία, παρέχεται στο σωματείο αυτό το δικαίωμα να 
απασχολεί και για τη νέα αγωνιστική περίοδο τον προ¬ 
πονητή που απασχολούσε κατά την αγωνιστική περίοδο 


πριν την άνοδο, έστω και αν αυτός δεν είναι κάτοχος 
αντίστοιχου διπλώματος για την κατηγορία στην οποία 
ανήλθε το σωματείο. 

Αρθρο 4 

ΔΕΛΤΙΟ ΤΑΥΤΟΤΗΤΑΣ ΠΡΟΠΟΝΗΤΩΝ 

1. Το δελτίο ταυτότητας προπονητή εκδίδεται υπο¬ 
χρεωτικά από την ομοσπονδία για κάθε προπονητή, 
εφόσον πληρεί τις προϋποθέσεις των διατάξεων του 
άρθρου 1 του παρόντος. Το ως άνω δελτίο παρέχει 
στον κάτοχο το δικαίωμα ελευθέρας εισόδου σ’ όλες 
τις διοργανώσεις αγώνων ράγκμπυ. 

2. Απαγορεύεται απολύτως η καθοδήγηση ομάδας 
κατά τη διάρκεια αγώνα από πρόσωπο στερούμενο του 
ως άνω δελτίου ταυτότητας προπονητών. 

Η απαγόρευση αυτή ισχύει και για το βοηθό προπο¬ 
νητή. Η παράβαση της παραγράφου αυτής, παρέχει το 
δικαίωμα στο αντίπαλο σωματείο ενστάσεως για κακή 
συμμετοχή προπονητή η οποία επισύρει σε βάρος του 
παραβαίνοντος σωματείου τις κυρώσεις που προβλέ¬ 
πουν οι κανονισμοί Πρωταθλημάτων και Κυπέλλου για 
αντικανονική συμμετοχή αθλητών ράγκμπυ. Η ως άνω 
διάταξη δεν ισχύει για λόγους ανωτέρας βίας. 

Στα αθλητικά σωματεία, που δεν απασχολούν προπο¬ 
νητή σύμφωνα με τις διατάξεις της παρούσας απόφα¬ 
σης, επιβάλλονται οι κυρώσεις της παραγράφου 3 του 
άρθρου 8 και της παραγράφου 6 του άρθρου 50 του ν. 
2725/1999 όπως ισχύει. 

3. Η Ελληνική ομοσπονδία Ράγκμπυ, υποχρεούται να 
τηρεί μητρώο προπονητών (άρθρο 26 παρ. 2. ν. 2725/1999 
όπως ισχύει). 

4. Σε κάθε αγώνα πρωταθλήματος ή κυπέλλου που 
συμμετέχουν τα σωματεία, ο γυμνασίαρχος ή ο κομισά¬ 
ριος και ελλείψει αυτών ο πρώτος διαιτητής του αγώνα, 
υποχρεούται να ελέγχει πριν από τη έναρξη του αγώνα, 
μαζί με τα δελτία των αθλητών των διαγωνιζομένων 
ομάδων, το δελτίο ταυτότητας του προπονητή, που 
εκδίδει η Ε.Ο.Ρ. 

Αρθρο 5 

ΑΣΥΜΒΙΒΑΣΤΑ ΑΣΚΗΣΗΣ ΤΟΥ ΕΠΑΓΓΕΛΜΑΤΟΣ ΤΟΥ 
ΠΡΟΠΟΝΗΤΗ 

1. Προπονητές, εν ενεργεία αθλητές, διαιτητές ή δι¬ 
αμεσολαβητές ράγκμπυ, απαγορεύεται να είναι μέλη 
αθλητικών σωματείων που καλλιεργούν το άθλημα του 
ράγκμπυ. 

2. Όποιος κατέχει άδεια άσκησης επαγγέλματος 
προπονητή δεν μπορεί να διατηρεί την αθλητική του 
ιδιότητα και να αγωνίζεται σε επίσημους αγώνες του 
αθλήματος για το οποίο κατέχει άδεια άσκησης επαγ¬ 
γέλματος, εκτός εάν έχει καταθέσει την άδειά του στην 
οικεία αθλητική ομοσπονδία (παράγραφος 11 του άρ¬ 
θρου 31 του ν. 2725/1999 όπως ισχύει). 

3. Προπονητής, ο οποίος έχει συμβληθεί με σωμα¬ 
τείο, με την ιδιότητα αυτή ή ως τεχνικός Σύμβουλος 
ή τεχνικός Διευθυντής ή ως συνεργάτης- προπονητής, 
απαγορεύεται να παρέχει τις υπηρεσίες του και σε 
άλλο σωματείο, έστω και χωρίς αμοιβή. Σε περίπτωση 
παράβασης της ως άνω υποχρέωσης, ανακαλείται προ- 
σωρινώς η άδεια άσκησης του επαγγέλματος κατά το 
άρθρο 8 του παρόντος, μετά τη λήξη της αγωνιστικής 
περιόδου κατά την οποία διαπράχθηκε η παράβαση. 

Άρθρο 6 

ΕΠΙΤΡΟΠΕΣ ΕΠΙΛΥΣΗΣ ΟΙΚΟΝΟΜΙΚΩΝ ΔΙΑΦΟΡΩΝ 

1. Εκτός των επιτροπών που προβλέπονται στο άρθρο 
95 του ν. 2725/1999, όπως ισχύει, για επίλυση διαφο¬ 
ρών μεταξύ των σωματείων και των προπονητών τους, 
λειτουργούν στην Ε.Ο.Ρ. ως όργανα αυτής, επιτροπές 
επίλυσης οικονομικών διαφορών μεταξύ των αθλητι¬ 
κών σωματείων και των προπονητών τους, οριζόμενες 
με απόφαση του Διοικητικού Συμβουλίου της Ε.Ο.Ρ. ως 
ακολούθως: 

α) Πρωτοβάθμια επιτροπή επίλυσης οικονομικών δια¬ 
φορών προπονητών ράγκμπυ, η οποία αποτελείται από 
τρία (3) μέλη κατά προτίμησιν νομικούς εκ των οποίων 
ο Πρόεδρος πρέπει να είναι μέλος του Δ.Σ. της Ε.Ο.Ρ. 

Χρέη γραμματέα της επιτροπής εκτελεί υπάλληλος 
της Ε.Ο.Ρ. οριζόμενος από το Δ.Σ αυτής. 

β) Δευτεροβάθμια επιτροπή επίλυσης οικονομικών 
διαφορών προπονητών ράγκμπυ, η οποία απαρτίζεται 
από τρία (3) μέλη και συγκροτείται σύμφωνα με τα 
αναφερόμενα στην προηγούμενη παράγραφο με την 
προϋπόθεση ότι οι μετέχοντες δικηγόροι σ’ αυτή είναι 
τουλάχιστον παρ’ Εφέταις. 

2. Η θητεία των μελών, που ορίζονται με ισάριθμα 
αναπληρωματικά μέλη, είναι διετής. 

3. Με την απόφαση της παρ. 1 του παρόντος άρθρου, 
καθορίζονται τα της αποζημίωσης των μελών των προ- 
αναφερόμενων επιτροπών καθώς και των γραμματέων 
αυτών, η οποία βαρύνει τον προϋπολογισμό της Ε.Ο.Ρ. 

4. Στις επιτροπές της παρ. 1 του παρόντος άρθρου 
ανήκει η επίλυση σε πρώτο και δεύτερο βαθμό (κατ’ 
έφεση) αντίστοιχα, των οικονομικών διαφορών μεταξύ 
των σωματείων αφ’ ενός και των προπονητών τους, που 
απορρέουν από τις μεταξύ τους συμβάσεις. 

5. Ενώπιον των επιτροπών της παραγράφου 1 του 
παρόντος άρθρου έχουν δικαίωμα να παρίστανται τα 
ενδιαφερόμενο μέλη αυτοπροσώπως ή με δικηγόρο. 

6. Το καθού η προσφυγή ή η έφεση μέρος καλείται να 
παραστεί κατά το δικάσιμο της προσφυγής ή εφέσεως 
ενώπιον της αρμόδιας επιτροπής με επιμέλεια του προ- 
σφεύγοντος ή εκκαλούντος δί επιδόσεως με δικαστικό 
επιμελητή αντιγράφου της προσφυγής ή εφέσεως μετά 
κλήσεως να παραστεί κατά την ορισθείσα δικάσιμο. 

7. Η έφεση κατά των αποφάσεων της πρωτοβάθμιας 
επιτροπής επίλυσης οικονομικών διαφορών ασκείται 
εντός προθεσμίας δέκα πέντε (15) ημερών από της επι- 
δόσεως της εκκαλούμενης αποφάσεως. 

8. Η συζήτηση της προσφυγής ή εφέσεως δεν μπο¬ 
ρεί να ορισθεί σε χρόνο μεγαλύτερο των δέκα πέντε 
ημερών από της καταθέσεως αυτών, οι δε επ’ αυτών 
αποφάσεις εκδίδονται μέσα σε χρονικό διάστημα ενός 
μηνός από τη συζήτηση. 

9. Για την υπαγωγή των παραπάνω διαφορών στην 
αρμοδιότητά των, κατά την παρ.1 του παρόντος άρ¬ 
θρου, επιτροπών πρέπει να υπάρχει έγγραφη σύμβαση 
μεταξύ των ενδιαφερομένων μερών ή αντίστοιχα ρητός 
όρος στη σύμβαση εργασίας με τον οποίο τα μέρη να 
συμφωνούν για την υπαγωγή των οικονομικών διαφο¬ 
ρών που προκύπτουν από αυτή, στη δικαιοδοσία των 
δια του παρόντος θεσπιζόμενων επιτροπών ή εφόσον 
στην ειδική προκήρυξη κάθε πρωταθλήματος τεθεί ρη¬ 
τός όρος ότι οι ως άνω οικονομικές διαφορές μεταξύ 


αθλητικών σωματείων και προπονητών, επιλύονται από 
τις επιτροπές αυτές. 

Εάν δεν υπάρχει έγγραφη σύμβαση ή αντίστοιχος ρη¬ 
τός όρος και το διάδικο μέρος εμφανισθεί ενώπιον της 
Πρωτοβάθμιας επιτροπής, συμφωνήσει δε να αποδεχθεί 
τη δικαιοδοσία της, ή αν παραστεί κατά τη διαδικασία 
της συζήτησης της προσφυγής, η έλλειψη της έγγραφης 
σύμβασης ή του ρητού όρου καλύπτεται. 

Άρθρο 7 

ΚΥΡΩΣΕΙΣ ΠΡΟΠΟΝΗΤΩΝ 

Προπονητής ο οποίος με την εν γένει συμπεριφορά 
του υποπίπτει σε παράπτωμα που παραβιάζει τον νόμο 
ή τον παρόντα κανονισμό, τιμωρείται με απόφαση του 
αρμόδιου πειθαρχικού συμβουλίου της Ε.Ο.Ρ. με την 
ποινή, της έγγραφης επίπληξης ή προστίμου μέχρι δια- 
κοσίων ΕΙΙΠΟ (200 €) περιερχομένου στο ταμείο της 
Ε.Ο.Ρ. Η απόφαση λαμβάνεται ύστερα από προηγούμενη 
κλήση του προπονητή σε απολογία ή οποία πρέπει να 
επιδοθεί τουλάχιστον δέκα μέρες πριν από τη συνεδρί¬ 
αση του Πειθαρχικού Συμβουλίου. Σε περίπτωση υπο¬ 
τροπής ή ιδιαίτερα σοβαρού πειθαρχικού αδικήματος 
από τα προβλεπόμενα στο πρώτο εδάφιο του παρόντος 
άρθρου ο αρμόδιος για τον αθλητισμό Υπουργός, ανα¬ 
καλεί προσωρινά ή οριστικά την άδεια του προπονητή, 
ύστερα από εισήγηση της Ε.Ο.Ρ. 

Άρθρο 8 

ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΠΡΟΠΟΝΗΤΩΝ 

1. Στους πτυχιούχους ΤΕΦΑΑ με κύρια ή πρώτη ειδικό¬ 
τητα ράγκμπυ, χορηγείται άδεια άσκησης επαγγέλμα¬ 
τος Α' κατηγορίας, σύμφωνα με τις προϋποθέσεις του 
άρθρου 31 του ν. 2725/1999 όπως ισχύει. 

2. Σύμφωνα με το άρθρο 136 παρ. 5 ν. 2725/1999, όπως 
τροποποιήθηκε με το άρθρο 77 παρ. 14 του ν. 3057/2002, 
οι πτυχιούχοι ΕΑΣΑ ή ΤΕΦΑΑ χωρίς ειδικότητα, μπορούν 
να λάβουν άδεια άσκησης επαγγέλματος προπονητή 
ράγκμπυ α' κατηγορίας εφόσον εδιδάχθησαν το άθλημα 
του ράγκμπυ και με την προϋπόθεση ότι ασκούσαν το 
επάγγελμα του προπονητή στο αντίστοιχο άθλημα για 
ένα χρόνο τουλάχιστον πριν από τη δημοσίευση του ν. 
2725/1999 σε αθλητική ομοσπονδία, ή αθλητική ένωση, 
ή αθλητικό σωματείο, που αποδεικνύεται με βεβαίωση 
αυτών. 

Άρθρο 9 

ΣΕΜΙΝΑΡΙΑ, ΔΙΑΛΕΞΕΙΣ ΚΑΙ ΗΜΕΡΙΔΕΣ ΕΠΙΜΟΡΦΩΣΗΣ 
ΠΡΟΠΟΝΗΤΩΝ 

1. Οι προπονητές ράγκμπυ, οποιοσδήποτε κατηγορίας, 
υποχρεούνται να παρακολουθούν τα σεμινάρια, διαλέ¬ 
ξεις και ημερίδες επιμόρφωσης που οργανώνονται από 
τα αρμόδια όργανα. 

2. Τα σωματεία οφείλουν να διευκολύνουν τους προ¬ 
πονητές τους, προκειμένου αυτοί να συμμετέχουν στις 
προαναφερόμενες εκδηλώσεις. 

3. Η άδεια άσκησης επαγγέλματος προπονητή ανα¬ 
καλείται προσωρινά για μια αγωνιστική περίοδο, με 
απόφαση του Γενικού Γραμματέα Αθλητισμού, ύστερα 
από εισήγηση της Ε.Ο.Ρ. εάν αυτός δεν παρακολούθησε 
ένα (1) τουλάχιστον από τα σεμινάρια που διοργανώνει 
η Ε.Ο.Ρ. στη διάρκεια μιας τριετίας. Σε περίπτωση υπο¬ 
τροπής, η άδεια ανακαλείται οριστικά. 

Άρθρο 10 

ΕΠΙΜΟΡΦΩΣΗ ΠΡΟΠΟΝΗΤΩΝ 

1. Η επιμόρφωση των Ελλήνων προπονητών ράγκμπυ 
τελεί υπό την εποπτεία της πολιτείας και υλοποιείται 
με τα επιμορφωτικά προγράμματα της Γ.Γ.Α., της ΕΟ.Ρ., 
των Τ.Ε.Φ.Α.Α.. 

2. Για την οργάνωση επιμορφωτικών εκδηλώσεων 
(σεμινάριο, κάμπιγκ κτλ) από άλλους φορείς, πλην των 
στην παρ. 1 του παρόντος άρθρου αναφερομένων (Γ.Γ.Α., 
Ε.Ο.Ρ., Τ.Ε.Φ.Α.Α.), προκειμένου αυτά να ενταχθούν στα 
αξιολογημένα σεμινάρια, απαιτείται προηγούμενη έγκρι¬ 
ση του Γενικού Γραμματέα Αθλητισμού χορηγούμενη 
στον φορέα κατόπιν αιτήσεώς του. Η αίτηση υποβάλ¬ 
λεται στην Ε.Ο.Ρ. και διαβιβάζεται με τη γνώμη αυτής 
στο Γενικό Γραμματέα Αθλητισμού. 

3. Η κατά την προηγούμενη παράγραφο αίτηση, για να 
εξετασθεί πρέπει να συνοδεύεται με λεπτομερές πρό¬ 
γραμμα της διδακτέας ύλης, τα ονόματα των ομιλητών, 
καθώς και αποδεικτικό καταβολής ποσού των εκατόν 
πενήντα ΕϋΡΟ (150 €) στο ταμείο της Ε.Ο.Ρ., το οποίο 
επιστρέφεται στον αιτούντα της διοργάνωσης των επι¬ 
μορφωτικών εκδηλώσεων, σε περίπτωση μη εγκρίσεως 
της αιτούμενης εκδηλώσεως. 

4. Κάθε διοργάνωση εκδηλώσεων επιμόρφωσης προπο¬ 
νητών από φορείς πλην των αναφερομένων στην παρ. 1 
του παρόντος άρθρου, πρέπει να προγραμματίζεται σε 
ημερομηνίες απέχουσες περισσότερο του ενός μηνάς από 
το διεθνές σεμινάριο της Ε.Ο.Ρ. Υποβαλλόμενες αιτήσεις 
παροχής εγκρίσεως κατά την παρ. 2 του παρόντος άρθρου, 
κατά παράβαση της παραγράφου αυτής απορρίπτονται. 

Αρθρο 11 

ΣΧΟΛΕΣ ΠΡΟΠΟΝΗΤΩΝ 

1. Μέχρι τη λειτουργία της Εθνικής σχολής Προπονητών 
του άρθρου 31 παρ. 4 του ν. 2725/1999, η Γ ενική Γ ραμματεία 
Αθλητισμού μπορεί με απόφαση και δαπάνες της να ιδρύει 
περιοδικές σχολές προπονητών. Με την ίδια απόφαση 
ρυθμίζονται τα θέματα λειτουργίας των πιο πάνω σχολών, 
των προσόντων των υποψηφίων καθώς και κάθε άλλο συ¬ 
ναφές θέμα (άρθρο 136 παρ. 6 του ν. 2725/1999). Ειδικότερα, 
ιδρύονται και λειτουργούν Σχολές Προπονητών Γ', Β', και 
Α' Κατηγορίας από τη Γ.Γ.Α. που, αντίστοιχα, χορηγούν 
διπλώματα, με τα οποία παρέχεται το δικαίωμα άσκησης 
του επαγγέλματος μετά τη χορήγηση και της κατά νόμο 
άδειας, με τις κατωτέρω προϋποθέσεις: 

Α) Για τη φοίτηση σε Σχολή Προπονητών Γ' κατηγο¬ 
ρίας, ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία του ράγκμπυ. 

β) Να έχει ηλικία μεταξύ 19 - 60 ετών. 

γ) Να είναι κάτοχος απολυτηρίου Λυκείου ή απολυτη¬ 
ρίου Γυμνασίου παλαιού τύπου ή άλλης ισότιμης σχολής 
ή απόφοιτος ΕΑΣΑ ή ΤΕΦΑΑ. 

δ) Να είχε ενεργό συμμετοχή, ως αθλητής ράγκμπυ 
για τουλάχιστον δύο (2) χρόνια, ή να είναι κάτοχος 
διπλώματος Ιονο11 την οποία βεβαιώνει η Ε.Ο.Ρ. 

Β) Για τη φοίτηση σε Σχολή προπονητών Β' Κατηγο¬ 
ρίας, ο υποψήφιος πρέπει: 

α) Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία του ράγκμπυ. 

β) Να έχει ηλικία μέχρι 63 ετών. 

γ) Να έχει Δίπλωμα Γ' Κατηγορίας και αντίστοιχη 


άδεια ασκήσεως του επαγγέλματος της Γ ενικής Γ ραμ- 
ματείας Αθλητισμού, το οποίο αποκτήθηκε τουλάχιστον 
προ ενός έτους. 

δ) Να καταθέσει βεβαίωση της Ε.Ο.Ρ. ότι άσκησε το 
επάγγελμα του προπονητή για ένα χρόνο ή να καταθέ¬ 
σει υπεύθυνη δήλωση προπονητού με άδεια Α' Κατηγο¬ 
ρίας, ότι διατέλεσε συνεργάτης του στην προπόνηση 
συγκεκριμένης ομάδας για διάστημα ενός χρόνου. 

ε) Να έχει ακολουθήσει ένα (1) τουλάχιστον σεμινά¬ 
ριο προπονητών ράγκμπυ στην Ελλάδα ή το εξωτερικό, 
τούτο διαπιστωμένου από σχετική βεβαίωση ή Δίπλωμα 
του οργανώσαντος το σεμινάριο φορέα . 

Κατ’ εξαίρεση των οριζομένων της παραγράφου αυτής 
περί φοίτησης σε σχολή προπονητών Β' κατηγορίας, 
δικαίωμα φοίτησης έχουν και οι απόφοιτοι ΤΕΦΑΑ που 
κατέχουν δευτερεύουσα ειδικότητα ράγκμπυ, εφ' όσον 
πληρούν τις προϋποθέσεις των περιπτώσεων Βα της 
παρούσης παραγράφου. 

Γ) Για τη φοίτηση σε Σχολή Προπονητών Α' Κατηγο¬ 
ρίας ο υποψήφιος πρέπει: 

α) Να είναι αρτιμελής σε βαθμό που δεν δημιουργεί 
πρόβλημα στη διδασκαλία του ράγκμπυ. 

β) Να έχει ηλικία μέχρι 65 ετών. 

γ) Να είναι κάτοχος Διπλώματος Β' Κατηγορίας και 
αντίστοιχης άδειας ασκήσεως του επαγγέλματος της 
Γ ενικής Γ ραμματείας Αθλητισμού, το οποίο αποκτήθηκε 
τουλάχιστο προ διετίας. 

δ) Να καταθέσει βεβαίωση της Ε.Ο.Ρ. ότι άσκησε το 
επάγγελμα του προπονητή για δύο χρόνια ή υπεύθυνη 
δήλωση προπονητού Α' Κατηγορίας, ότι διατέλεσε συ¬ 
νεργάτης του σε συγκεκριμένη ομάδα για δύο χρόνια. 

ε) Να έχει ακολουθήσει δύο (2) τουλάχιστον σεμινάρια 
προπονητών ράγκμπυ στην Ελλάδα ή στην αλλοδαπή 
ως προπονητής Β' Κατηγορίας. 

Κατ’ εξαίρεση των οριζομένων της ανωτέρω παρα¬ 
γράφου περί φοίτησης σε σχολή προπονητών Α' κα¬ 
τηγορίας και για μία (1) πενταετία από την έκδοση του 
παρόντος κανονισμού, πρόσωπα τα οποία ως αθλητές 
ράγκμπυ προσέφεραν εξαίρετες υπηρεσίες και συνε- 
πλήρωσαν ως μέλη της Εθνικής Ομάδας Ανδρών ή Γυ¬ 
ναικών 20 τουλάχιστον συμμετοχές για τους άνδρες και 
10 και για τις γυναίκες, δικαιούνται να συμμετάσχουν 
απ' ευθείας σε Σχολές Προπονητών Α' κατηγορίας, εφ’ 
όσον πληρούν τις υπόλοιπες προϋποθέσεις. 

Αρθρο 12 

ΜΕΤΑΒΑΤΙΚΗ ΔΙΑΤΑΞΗ 

Κατά την πρώτη εφαρμογή του παρόντος κανονισμού 
δεν ισχύει η προϋπόθεση της περιπτώσεως δ της παρ. 
ΙΑ του άρθρου 11. 

Αρθρο 13 

ΑΚΡΟΤΕΛΕΥΤΕΙΑ ΔΙΑΤΑΞΗ 

Κάθε θέμα που δεν προβλέπεται από τον παρόντα 
κανονισμό ρυθμίζεται από το Δ.Σ. της Ε.Ο.Ρ. στο πλαίσιο 
της ισχύουσας νομοθεσίας. 

Από την έκδοση της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

( 2 ) 

Εξελληνισμός επωνύμου του ομογενούς Βασίλιεβ Αλέ¬ 
ξανδρου του Μιχαήλ, που έχει αποκτήσει την Ελλη¬ 
νική Ιθαγένεια. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 9239/1.11.2005 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης, η οποία εκδόθηκε σύμφωνα με τις διατάξεις του ν. 
2790/2000 (ΦΕΚ 24/16.2.2000 τ. Α') όπως τροποποιήθηκε 
από το ν. 2910/2001 (ΦΕΚ 91/2.5.2001 τ. Α') και τη σχετική 
περί μεταβίβασης αρμοδιοτήτων, απόφασή του, γίνεται 
αποδεκτή η από 13.9.2005 αίτηση του Ομογενούς Βα¬ 
σίλιεβ Αλέξανδρου του Μιχαήλ, περί εξελληνισμού του 
επωνύμου του από Βασίλιεβ σε Βασιλειάδη. 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

(3) 

Χορήγηση άδειας άσκησης επαγγέλματος Κοινωνικού Λει¬ 
τουργού στη Λευκαδίτη Μαριάνθη του Σταματίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 4709/1.11.2005 απόφαση του Νομάρ¬ 
χη Αθηνών, χορηγείται στη Λευκαδίτη Μαριάνθη του 
Σταματίου άδεια άσκησης επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 14346 (4) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Ελευθερία Τσαφούλια του 
Γ εωργίου. 

Ο ΝΟΜΑΡΧΗΣ ΑΧΑΪΑΣ 

1'Εχοντας υπόψη: 

1. Το ν. 1158/1981 «περί οργάνωσης και Διοίκησης Σχολών 
Καλλιτεχνικής Εκπαίδευσης κ.λπ. (ΦΕΚ 127/Α'/1981). 

2. Το π.δ. 957/1983 «περί ιδρύσεως και λειτουργίας 
Ερασιτεχνικής Σχολής Χορού (ΦΕΚ 174/Α728.11.1983). 

3. Τις υπ’ αριθμ. 3758/29.1.1987 και 20344/20.5.1987 εγκυ¬ 
κλίους του ΥΠ.ΠΟ., αναφορικά με τις οδηγίες για την 
ίδρυση και λειτουργία Ερασιτεχνικών Σχολών Χορού. 

4. Το π.δ. 30/1996 όπως αυτό τροποποιήθηκε μετα¬ 
γενέστερα. 

5. Την από 21.10.2005 αίτηση της Ελευθερίας Τσαφού¬ 
λια του Γ εωργίου, κατοίκου Πατρών, με την οποία ζητά 
άδεια για ίδρυση Ερασιτεχνικής Σχολής Χορού. 

6. Τα απαιτούμενα δικαιολογητικά που προβλέπονται 
από το νόμο και τα οποία συνοδεύονται στο φάκελο 
της αιτούσας, αποφασίζουμε: 

1. Χορηγούμε στην Ελευθερία Τσαφούλια του Γεωρ¬ 
γίου, κάτοικο Πατρών, άδεια ίδρυσης και λειτουργίας 
Ερασιτεχνικής Σχολής Χορού στο Ρίο και επί της οδού 
Ηρακλειδών 3. 

2. Διευθύντρια της Σχολής ορίζεται η καθηγήτρια Χο¬ 
ρού Ελμίνα Αναστασίου του Αναστασίου και η οποία 


έχει ακέραια την ευθύνη της εύρυθμης λειτουργίας της 
Σχολής, σύμφωνα με τις παραπάνω διατάξεις, στην αρχή 
δε κάθε έτους έχει την υποχρέωση να υποβάλλει κα¬ 
τάσταση της Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Νοεμβρίου 2005 
Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

-♦- 

Αριθ. 3267 (5) 

Καθιέρωση υπερωριακής εργασίας για το έτος 2005 
σε υπαλλήλους της Ν.Α. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1 Τις διατάξεις του άρθρου 16 του ν. 3205/2003, (ΦΕΚ 
297/23.12.2003 (τ. Α'). 

2. Την ανάγκη καθιέρωσης επιπλέον (με την καθορι- 
σθείσα υπ’ αριθμ. 960/2.3.2005 απόφασή μας) υπερωρι- 
ακής εργασίας πέραν του κανονικού ωραρίου και εργα¬ 
σία κατά τις Κυριακές και εξαιρέσιμες ημέρες για τους 
υπαλλήλους της Δ/νσης Τεχνικών Υπηρεσιών της Ν. Α. 
που θα απασχοληθούν για την αντιμετώπιση εκτάκτων 
και εξαιρετικών υπηρεσιακών αναγκών (χιονοπτώσεις 
παγετοί πλημμύρες, κ.λπ.). 

3. Το γεγονός ότι το ύψος της προκαλούμενης δαπά¬ 
νης που ανέρχεται στο ποσό των 7.000 ευρώ περίπου 
έχει προβλεφθεί στον προϋπολογισμό της Ν. Α. Γ ρεβε¬ 
νών του έτους 2005, αποφασίζουμε: 

Εγκρίνουμε για το Β' Εξάμηνο του έτους 2005, επιπλέον 
υπερωριακή εργασία πέραν του κανονικού ωραρίου 100 
ώρες, από τις οποίες μέχρι πενήντα θα είναι Κυριακών και 
εξαιρέσιμων ημερών, σε 12 υπαλλήλους της Δ/νσης Τεχνι¬ 
κών Υπηρεσιών της Ν. Α. που θα απασχοληθούν για την 
αντιμετώπιση των εκτάκτων και εξαιρετικών υπηρεσιακών 
αναγκών (χιονοπτώσεις παγετοί πλημμύρες, κ.λπ.). 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής εργασίας ορίζε¬ 
ται ο Προϊστάμενος της Υπηρεσίας των υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 9 Νοεμβρίου 2005 

Ο Νομάρχης 
ΔΗΜΗΤΡΙΟΣ Β. ΡΙΓΓΟΣ 
-♦- 

Αριθ. 251 (6) 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Βλάση Ελένη του Βασι¬ 
λείου. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του ν. 2218/1994. 

2. Τις διατάξεις του άρθρου 18 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

3. Τον ισχύοντα Οργανισμό εσωτερικής οργάνωσης 
και λειτουργίας των υπηρεσιών της Νομαρχιακής Αυ¬ 
τοδιοίκησης Κορινθίας υπ’ αριθμ. 8/58/17.5.2004 απόφ. 
του Ν.Σ. (ΦΕΚ 1022/Β78.7.2004). 

4. Το ν. 1158/1981 «Περί οργανώσεως και διοικήσεως 




22362 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α VI 3.5.1981). 

5. Το π.δ. 457/1983 (ΦΕΚ 174/ΑΤ1983) ίδρυση και λει¬ 
τουργία Ερασιτεχνικών Σχολών Χορού. 

6. Το ν. 2557/24.12.1997 (ΦΕΚ 271/Α71997) Θεσμοί και 
δράσεις πολιτιστικής ανάπτυξης. 

7. Το ν. 1348 άρθρο 15 (Διάλυση του ΝΠΔΔ με την 
επωνυμία «Αρμα Θέσπιδος» και άλλες διατάξεις). 

8. Την υπ’ αριθμ. ΓΝΟΣ 50100/10/10.12.1986 κοινή υπουρ¬ 
γική απόφαση. 

9. Τα άρθρα 10 και 11 του ν. 3230/2004. 

10. Την υπ’ αριθμ. ΥΠΠΟ/ΚΑΤΕΧΝ/Δ/7388 κοινή υπουρ¬ 
γική απόφαση των Υπουργών Οικονομικών και Πολιτι¬ 
σμού «περί καθορισμού παράβολου για ίδρυση Ανωτέ- 
ρων Σχολών Καλλιτεχνικής Εκπαίδευσης και ιδιωτικών 
Μουσικών Εκπαιδευτηρίων». 

11. Την από 27.4.2005 αίτηση της Βλάσση Ελένης του 
Βασιλείου με τα συνοδεύοντα δικαιολογητικά. 

12. Το πρακτικό αυτοψίας της Επιτροπής του άρθρου 
6 παρ. 4 του ν. 1158/1981 όπως τούτο τροποποιήθηκε 
μεταγενέστερα με την υπ’ αριθμ. 2436/1985 (ΦΕΚ 31/Β7 
1985) κοινή απόφαση των Υπουργών Προεδρίας της Κυ- 
βερνήσεως, Πολιτισμού και Επιστημών. 

13. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε στη Βλάσση Ελένη του Βασιλείου άδεια 
ίδρυσης και λειτουργίας Ερασιτεχνικής Σχολής Χορού 
στο κτίριο επί της οδού Μ. Μπότσαρη 15 στην Κόρινθο. 

2. Επωνυμία της Σχολής ορίζεται η: «Ερασιτεχνική 
Σχολή Χορού Βλάσση Ελένη». 

3. Η Σχολή θα αρχίσει τη λειτουργία της από το σχο¬ 
λικό έτος 2005 - 2006. 

4. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Νοεμβρίου 2005 

Ο Νομάρχης 
ΝΙΚΟΣ ΤΑΓΑΡΑΣ 

-♦- 

(7) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Πετράκη Μαρία. 

Ο ΝΟΜΑΡΧΗΣ ΛΑΣΙΘΙΟΥ 

Με την υπ’ αριθμ. 46986/7.11.2005 απόφαση του Νο¬ 
μάρχη Λασιθίου, χορηγείται στην Πετράκη Μαρία, άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 

Η Διευθύντρια 
Δ. ΧΡΥΣΑΝΙΔΟΥ 

-*- 

Αριθ. 10/4601 (8) 

Τροποποίηση απόφασης για την συγκρότηση Α/θμιας 
Επιτροπής Ελέγχου επιχειρήσεων σταυλισμού ζώων 
και επεξεργασίας ζωικών Προϊόντων. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τον α.ν. 2520/1940 «Περί Υγειονομικών Διατάξεων». 


2. Το ν. 3200/1955 «Περί Διοικητικής Αποκεντρώσεως». 

3. Το ν. 1579/1985 «Ρυθμίσεις για την εφαρμογή και 
ανάπτυξη του ΕΣΥ και άλλες διατάξεις». 

4. Το ν. 2218/1994 «Ιδρυση Νομαρχιακής Αυτοδιοίκησης 
κ.λπ.». 

5. Την υπ’ αριθμ. 28/31.3.1995 απόφαση Ν.Σ. Χαλκιδικής «Περί 
Οργανισμού Νομαρχιακής Αυτοδιοίκησης Χαλκιδικής». 

6. Το ν. 2307/1995 «Περί προσαρμογής νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις». 

7. Την υπ’ αριθμ. 10/3821/1.11.2004 απόφασή μας σχετική 
με το θέμα. 

8. Το υπ’ αριθμ. 05/13341/27.10.2005 έγγραφο της Δ/νσης 
Αργοτικής Ανάπτυξης Χαλκιδικής, αποφασίζουμε: 

Τροποποιούμε την υπ’ αριθμ. 10/3821/1.11.2004 από¬ 
φασή μας που αφορά τη συγκρότηση πρωτοβάθμιας 
επιτροπής ελέγχου επιχειρήσεων σταυλισμού ζώων και 
επεξεργασίας ζωικών προϊόντων, ως προς τον εκπρό¬ 
σωπο της Δ/νσης Αγροτικής Ανάπτυξης που συμμετέχει 
σ’ αυτήν. 

Έτσι σε αντικατάσταση του τακτικού μέλους Ξενουδά- 
κη Ελευθερίου, ορίζεται η Κούρα Αθανασία, ΠΕ Γεωπό- 
νων της Δ/νσης Αγροτικής Ανάπτυξης Χαλκιδικής. 

Η απόφαση αυτή αυτή να δημοσιευθεί στην Εφημερίδα 
της Κυβερνήσεως. 

Πολύγυρος, 3 Νοεμβρίου 2005 

Ο Νομάρχης κ.α.α. 

ΝΙΚΟΛΑΟΣ ΠΡΩΙΟΣ 

-♦- 

Αριθ. αποφ. 3/358 (9) 

Χορήγηση άδειας λειτουργίας για τις οργανωμένες αγο¬ 
ρές κινητών αξιών και παραγώγων του Χρηματιστη¬ 
ρίου Αθηνών ΑΈ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Την παράγραφο 6 του άρθρου 1 του ν. 3152/2003 
(ΦΕΚ Α7152/19.6.2003) για την «Ιδρυση και εποπτεία χρη¬ 
ματιστηρίων και οργανωμένων αγορών, νέες αρμοδιότη¬ 
τες της Επιτροπής Κεφαλαιαγοράς και τροποποιήσεις 
χρηματιστηριακής νομοθεσίας και άλλες διατάξεις». 

2. Την παράγραφο 1 του άρθρου 21 του ν. 3371/2005 
(ΦΕΚ Α7178/14.7.2005) για τα «θέματα Κεφαλαιαγοράς 
και άλλες διατάξεις». 

3. Την υπ’ αριθμ. 2/356/26.10.2005 απόφαση του Δι¬ 
οικητικού Συμβουλίου της Επιτροπής Κεφαλαιαγοράς 
«Χορήγηση και ανάκληση άδειας λειτουργίας οργανω¬ 
μένης αγοράς». 

4. Τη με αρ. εμπιστευτικού πρωτοκόλλου εισερχο¬ 
μένων εγγράφων Ε.Κ. 100/7.11.2005 αίτηση του Χρημα¬ 
τιστηρίου Αθηνών αναφορικά με τη χορήγηση άδειας 
λειτουργίας οργανωμένων αγορών και τα συνημμένα 
σε αυτή έγγραφα. 

5. Το άρθρο 90 του π.δ. 63/2005 (ΦΕΚ Α798/22.4.2005) 
για την «Κωδικοποίηση της Νομοθεσίας για την Κυβέρ¬ 
νηση και τα Κυβερνητικά Οργανα», αποφασίζει ομό- 
ωνα: 

1. Παρέχει άδεια λειτουργίας για δύο οργανωμένες 
αγορές ως εξής: 

Α) «Αγορά Αξιών» και 

Β) «Αγορά Παραγώγων». 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

3. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

Αριθ. αποφ. 4/358 (10) 

Τροποποίηση του Κανονισμού του Χρηματιστηρίου 
Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τις διατάξεις των άρθρων 3 και 4 του ν. 3152/2003 
(ΦΕΚ Α"/152/19.6.2003) για την «Ιδρυση και εποπτεία χρη¬ 
ματιστηρίων και οργανωμένων αγορών, νέες αρμοδιότη¬ 
τες της Επιτροπής Κεφαλαιαγοράς και τροποποιήσεις 
χρηματιστηριακής νομοθεσίας και άλλες διατάξεις». 

2. Τη με αρ. εμπιστευτικού πρωτοκόλλου εισερχομένων 
εγγράφων ΕΚ. 100/7.11.2005 αίτηση του Χρηματιστηρίου 
Αθηνών για την έγκριση τροποποίησης του Κανονισμού 
του Χρηματιστηρίου Αθηνών Α.Ε. και τα συνημμένα σε 
αυτή έγγραφα. 

3. Τα αποσπάσματα πρακτικών των συνεδριάσεων υπ’ 
αριθ. 74 της 23.9.2005 (θέμα Ιο) και 78 της 27.10.2005 
(θέμα 2ο) του Διοικητικού Συμβουλίου του Χρηματιστη¬ 
ρίου Αθηνών Α.Ε. 

4. Το άρθρο 90 του π.δ. 63/2005 (ΦΕΚ Α'/98/22.4.2005) 
για την «Κωδικοποίηση της Νομοθεσίας για την Κυβέρνη¬ 
ση και τα Κυβερνητικά Όργανα», αποφασίζει ομόφωνα: 

1. Εγκρίνει την τροποποίηση του Κανονισμού του Χρη¬ 
ματιστηρίου Αθηνών Α.Ε. που υιοθετήθηκε κατά τις συ¬ 
νεδριάσεις υπ’ αριθ. 74 της 23.9.2005 (θέμα Ιο) και 78 
της 27.10.2005 (θέμα 2ο) του Διοικητικού Συμβουλίου 
του Χρηματιστηρίου Αθηνών Α.Ε. 

2. Από την έναρξη ισχύος του Κανονισμού που εγκρί- 
νεται με την παρούσα απόφαση καταργούνται οι προ¬ 
ηγούμενες αποφάσεις του Διοικητικού Συμβουλίου της 
Επιτροπής Κεφαλαιαγοράς 1/304/10.6.2004 (ΦΕΚ Β'/900/ 
16.6.2004), 4/319/9.12.2004 (ΦΕΚ Β'/1884/20.12.2004) και 
5/336/21.4.2005 (ΦΕΚ Β7662/18.5.2005). 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

4. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

Αριθ. 18410 (11) 

Μεταφορά κενών θέσεων ΔΕΠ. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

α) τις διατάξεις του άρθρου 14 παρ. 5α του ν. 2817/2000 


(ΦΕΚ 78/14.3.2000 τ. Α'), σύμφωνα με την οποία οι κενές 
οργανικές θέσεις ΔΕΠ ανήκουν στο ΑΕΙ, 
β) την υπ’ αριθμ. 107/24.4.2000 εγκύκλιο του ΥΠΕΠΘ, 
γ) την κατανομή θέσεων ΔΕΠ στα πλαίσια του ετή¬ 
σιου προγραμματισμού 2005 - 2006 (υπ’ αριθμ. Φ.121.1/1/ 
115744(3)/Β2/19.10.2005 έγγραφο ΥΠΕΠΘ), 
δ) τη σύμφωνη γνώμη του Πρυτανικού Συμβουλίου 
συνεδρίαση υπ’ αριθμ. 1217/4.11.2005 για την μεταφορά 
των κενών οργανικών θέσεων στα τμήματα, αποφασί¬ 
ζουμε: 

Την μεταφορά κενών οργανικών θέσεων Διδακτικού 
Ερευνητικού Προσωπικού στα παρακάτω τμήματα από 
τις υφιστάμενες κενές οργανικές θέσεις ΔΕΠ του Ιδρύ¬ 


ματος μας ως εξής: 

- Ηλεκτρολόγων Μηχανικών 

και Μηχανικών Υπολογιστών 2 

- Πληροφορικής 6 

- Κινηματογράφου 3 

- Μηχανικών Χωροταξίας και Ανάπτυξης 

με έδρα τη Βέροια 3 

Σύνολο 14 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Νοεμβρίου 2005 
Ο Πρύτανης 

ΙΩΑΝΝΗΣ ΑΝΤΩΝΟΠΟΥΛΟΣ 

-♦- 

Αριθ. 3397 (12) 

Μετακίνηση μελών και συμπλήρωση με νέα μέλη ομά¬ 
δων του «Οργανωτικού Σχήματος για την υλοποίη¬ 
ση των έργων του προγράμματος Εκσυγχρονισμού 
του ΙΚΑ - ΕΤΑΜ». 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Την παρ. 18 του άρθρου 18 του ν. 2503/1997 (ΦΕΚ 
107/Α') «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Το άρθρο 17 του ν. 3205/2003 (ΦΕΚ 297/Α') «Μυθο¬ 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

3. Την υπ’ αριθμ. Φ.10021/27429/1867/30.11.2004 απόφα¬ 
ση των υπουργών Εσωτερικών, Δημόσιας Διοίκησης & 
Αποκέντρωσης καθώς και Απασχόλησης και Κοινωνικής 
Προστασίας, περί «Σύστασης Οργανωτικού Σχήματος 
για την υλοποίηση των έργων του Προγράμματος Εκ¬ 
συγχρονισμού του ΙΚΑ- ΕΤΑΜ». 

4. Το γεγονός ότι στην υπ’ αριθμ. Φ.10021/27429/1867/ 
30.11.2004 απόφαση μεταξύ των άλλων αναφέρεταί: «Ο 
καθορισμός των συμμετεχόντων στις Επιτροπές και 
Ομάδες που συνιστώνται με την απόφαση αυτή, γίνεται 
με απόφαση του Διοικητή ΙΚΑ-ΕΤΑΜ, που δημοσιεύεται 
στην εφημερίδα της Κυβερνήσεως. Με τον ίδιο τρόπο 
γίνεται και η αντικατάσταση των μελών των Ομάδων 
του Οργανωτικού Σχήματος». 

5. Τις ανάγκες του οργανωτικού σχήματος, προκειμέ- 
νου αυτό να λειτουργεί ομαλά και απρόσκοπτα. 

6. Το γεγονός ότι από την παρούσα απόφαση δεν 

προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Μετακινούμε ορισμένα μέλη ομάδων του «Οργανωτικού 
Σχήματος για την υλοποίηση των έργων του Προγράμ¬ 
ματος Εκσυγχρονισμού του ΙΚΑ- ΕΤΑΜ» σε κενές θέσεις 
των κατωτέρω ομάδων, συμπληρώνουμε με νέα μέλη 
υφιστάμενες θέσεις του σχήματος και αντικαθιστούμε 
ένα μέλος στην Στρατηγική Επιτροπή, σύμφωνα με τα 
οριζόμενα στην υπ’ αριθμ. Φ.10021/27429/1867/30.11.2004 
(ΦΕΚ1817/Β72004) απόφαση των υπουργών Εσωτερικών, 
Δημόσιας Διοίκησης & Αποκέντρωσης και Απασχόλησης 
και Κοινωνικής Προστασίας, ως εξής: 

1. Μετακινείται από την Ομάδα Υποδομών Λειτουργι¬ 
κών Παρεμβάσεων και Διαδικασιών το μέλος Κούρος 
Θωμάς, με βαθμό Α'του κλάδου ΠΕ Δ/Ο, στην Ομάδα 
Υποδομών Διαχείρισης Προμηθειών και Εργονομίας. 

2. Συμπληρώνονται οι κενές θέσεις των Ομάδων: 

α. Επιχειρησιακή Ομάδα Υγείας με τους παρακάτω 
υπαλλήλους: 

Κλάδη Σοφία, με βαθμό Β'κλάδου ΠΕ Δ/Ο, ως μέλος. 

Μυτιληναίο Παντελή, με βαθμό Α'κλάδου ΔΕ Διοικ/κών 
Γραμματέων, ως μέλος. 

Σταματοπούλου Γεωργία, με βαθμό Β'κλάδου ΔΕ 
Προσ/κού Η/Υ. 

Διακάκη Ευαγγελία, με βαθμό Β'κλάδου ΔΕ Διοικ/κών 
Γ ραμματέων. 

β. Επιχειρησιακή Ομάδα Μητρώου με την Σταυρακάκη 
Αικατερίνη, υπάλληλο με βαθμό Β'του κλάδου ΔΕ Προ¬ 
σωπικού Η/Υ, ως μέλος. 


γ. Ομάδα Υποδομών Λειτουργικών Παρεμβάσεων και 
Διαδικασιών με τον Τρακάκη Φώτιο, υπάλληλο με βαθμό 
Α'του κλάδου ΠΕ Δ/Ο, ως μέλος. 

δ. Ομάδα Υποδομών Ανθρώπινου Δυναμικού και Εκπαί¬ 
δευσης με τον Σκιαδά Χριστόφορο, με βαθμό Α'κλάδου 
ΠΕ Αναλογιστών, Προϊστάμενο της Δ/νσης Στατιστικής 
και Αναλογιστικών Μελετών, ως μέλος. 

3. Αποχωρεί από την Στρατηγική Επιτροπή ο ειδικός 
συνεργάτης Αντώνιος Βαρθολομαίος και αντικαθίσταται 
από τον ειδικό συνεργάτη Χουλιάρα Γεώργιο. 

Η Δ/νση Διοικητικού Προσωπικού στην οποία κοινοποι¬ 
είται η παρούσα, παρακαλείταιι να φροντίσει για: 

• Την διαβίβαση της απόφασης στους αναφερόμενους 
σε αυτήν. 

• Την άμεση εγκατάσταση των νέων μελών του σχή¬ 
ματος στο επί της οδού Πατησίων 12 κτίριο του ΙΚΑ- 
ΕΤΑΜ. 

Ως ημερομηνία έναρξης συμμετοχής των νέων με¬ 
λών στο Οργανωτικό Σχήμα, λαμβάνεται η ημερομηνία 
δημοσίευσης της παρούσας στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




